Når vi laver huller i ørerne, gør vi det med øreringe af eget valg i materialerne titanium, 14 karat guld eller kirurgisk stål med 18 karat guld. Disse øreringe skal blive siddende i 6-8 uger, inden hullerne er helet. I mellemtiden er det vigtigt at pleje hullerne med saltvand, så de bliver godt renset, og du så vidt muligt undgår irritation eller betændelse. Det kan ikke altid helt undgås, da det skal betragtes som et sår, der skal have lov at hele, mens et smykke sidder i. Det er en god ide at have øreringe i hele tiden det første år, så hullerne ikke hurtigt gror sammen. Det tager tid, før det er helt helet. Så brug dine huller flittigt, så de i mellemtiden ikke når at gro sammen.